Diari Oficial de la Generalitat Valenciana


Sumari del DOGV 8199, del 27-12-2017 (2017/12135)

ACORD de 22 de desembre de 2017, del Consell, pel qual s'autoritza una generació de crèdit en el capítol 4 del programa 457.10, Foment de l'activitat esportiva, de la Conselleria d'Educació, Investigació, Cultura i Esport, per ingressos finalistes no previstos, per import global de 80.408,33 euros. (Exp. 09.030/17-143, 09.033/17-144 i 09.042/17-164 conjunta).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8199

Data del DOGV
:   27-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/12652


Data del document
:   22-12-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 22 de desembre de 2017, del Consell, pel qual s'autoritza una generació de crèdit en el capítol 4 del programa 457.10, Foment de l'activitat esportiva, de la Conselleria d'Educació, Investigació, Cultura i Esport, per ingressos finalistes no previstos, per import global de 80.408,33 euros. (Exp. 09.030/17-143, 09.033/17-144 i 09.042/17-164 conjunta). [2017/12275]  
El Consell Superior d'Esports (CSD) va convocar ajudes a comunitats autònomes per a activitat en centres de tecnificació esportiva (CTD) i centres especialitzats de tecnificació esportiva (CETD), en primera i segona convocatòria, a les quals poden concórrer aquelles comunitats que desenvolupen programes esportius de tecnificació, per a finançar tasques directament relacionades amb els programes esportius d'alt rendiment i/o tecnificació estatal en els esmentats centres. Una vegada resolta la convocatòria, es van concedir a la Comunitat Valenciana un total de 52.479,83 euros com a ajudes als centres i per als programes esportius de tecnificació esportiva estatal (PDE) següents:  
  
  
Centre Tecnificació Esportiva «La Petxina» a València. PDE Hoquei 12.244,37  
Centre Tecnificació Esportiva «La Petxina» a València. PDE Judo 13.634,00  
Centre Tecnificació Esportiva «La Petxina» a València. PDE Natació 16.755,46  
Centre Tecnificació Esportiva d'Alacant.   
PDE de Bàdminton 4.766,00  
Centre Especialitzat de Tecnificació Esportiva de Pilota. PDE de Pilota 5.080,00  
Total ajudes concedides a la Comunitat Valenciana 52.479,83  
  
  
Així mateix, el Consell Superior d'Esports va convocar subvencions per al desenvolupament dels Campionats d'Espanya en edat escolar per seleccions autonòmiques, que tenen com a objectiu prestar la necessària col·laboració a les comunitats autònomes perquè puguen dur a terme les tasques necessàries d'organització dels esmentats campionats. Una vegada resolta la convocatòria, es van concedir a la Comunitat Valenciana 27.928,50 euros per a despeses generals d'organització del Campionat d'Infantil, Cadet i Adaptat de Judo.  
  
En tractar-se d'ingressos no previstos, la Conselleria d'Educació, Investigació, Cultura i Esport proposa generar crèdits a càrrec d'aquests i destinar-los a incrementar la dotació de les línies de subvenció de concessió directa 168.1.a S6412 «Programes de tecnificació en centres de tecnificació esportiva.» i S8134 «Esport base. Col·laboració en l'organització de campionats d'Espanya en edat escolar» de l'annex de subvencions i transferències corrents del programa 457.10, Foment de l'activitat esportiva, pels esmentats imports.  
A aquest efecte i en virtut del que disposa l'article 50 de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions i dels articles 21 i 23 de la Llei 14/2016, de 30 de desembre, de pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió de 22 de desembre de 2017,  
  
  
ACORDA  
  
Primer  
Autoritzar un augment en el pressupost d'ingressos en l'aplicació 402.99 «Transferències corrents d'OA de l'Estat. Altres àrees», per import de 80.408,33 euros.  
  
Segon  
Autoritzar una generació de crèdit en l'aplicació 26.25.40.531.31.8 per import de 80.408,33 euros, per a incrementar, en l'annex de subvencions corrents del programa, la dotació de les línies de concessió directa 168.1.a) que es detallen a continuació, així com la modificació del seu annex de beneficiaris:  
  
  
Beneficiaris de la línia S6412 Import actual Modificació Import modificat  
Federació de Judo i D.A. de la CV 40.000,00 13.634,00 53.634,00  
Federació de Bàdminton de la CV 25.000,00 4.766,00 29.766,00  
Federació d'Esports   
Adaptats CV 15.000,00 0,00 15.000,00  
Federació de Natació   
de la CV 35.000,00  
 16.755,46 51.755,46  
Federació de Frontenis i Pilota de la CV 20.000,00 5.080,00 25.080,00  
Federació de Ciclisme   
de la CV 10.000,00 0,00 10.000,00  
Federació d'Hoquei   
de la CV 10.000,00 12.244,37 22.244,37  
Federació de Gimnàstica  
 de la CV 10.000,00 0,00 10.000,00  
Federació d'Halterofília d  
e la CV 10.000,00 0,00 10.000,00  
Total 175.000,00 52.479,55 368.364,83  
  
Tercer  
Com a conseqüència de l'import generat, es modifica la FP3 del programa 457.10, Foment de l'activitat esportiva, en les dades relatives a l'aplicació d'ingressos 402.99 en els termes següents:  
  
Codi ingrés Origen/Destinació del finançament Cap. Línia Import  
402.99 Transf. corrents OA de l'Estat. Altres Àrees. 80.408,33  
 Consell Superior Esports. Organització campionat edat escolar. 4 S8134 27.928,50  
 Consell Superior Esports. Programes esportius d- alt rendiment i/o tecnificació. 4 S6412 52.479,83  
  
  
  
València, 22 de desembre de 2017  
  
La consellera secretària,  
MÓNICA OLTRA JARQUE